مجوهرات العروسة
#000004
الشمع البارد يعتبر من ابسط الطرق للتخلص من شعر الجسم غير المرغوب فيه ، ويعتبر اسهل من طرق تانية زي النتف, الشمع السخن, السويت ، تقدري بكل بساطة تشتري شرايح الشمع البارد ، وتحطيها على المنطقة اللي عايزة تزيلي منها الشعر ، وتسحبيها لازالة الشعر ، والنهاردة من خلال موضوعنا هنتعرف على طريقة الشمع البارد لازالة الشعر الزائد, فوايده, وازاي تعمليه, واثاره الجانبية.
#000006
على عكس الشمع السخن ، في طريقة الشمع البارد انتي مش محتاجة لاستخدام الحرارة لتليين الشمع ، بالاضافة ان شرايح الشمع البارد تقدري تاخديها معاكي بسهولة اثناء السفر لاستخدامها ، وده واحد من اسباب تفضيل كتير من البنات لطريقة الشمع البارد ، تابعي معانا المقال بتاعنا واتعرفي على طريقة ازالة الشعر بالشمع البارد خطوة بخطوة ، وفوايده ، والاحتياطات اللي المفروض تاخديها عند استخدامه.
#000009
– درجة الحرارة: الشمع السخن بيحتاج مصدر حرارة لتذويب الشمع ، بيكون محتاج يتسخن على درجة حرارة 45 درجة مئوية لاستخدامه على الجلد ، من ناحية تانية شرايح الشمع البارد مش محتاجة اكتر من انك تدفيها بين ايديكي قبل الاستخدام.
#000011
– مساعدة اضافية: ازالة الشعر بالشمع السخن عملية معقدة وبتحتاج لحد متخصص ، وبتحتاج تحضير والالتزام بارشادات كتير ، والا ممكن يحصلك حروق شديدة ، من ناحية تانية الشمع البارد مش بيحتاج مساعدة او متخصص لازالة الشعر ، وكمان مافيش قلق انه ممكن يحصل حروق او جروح.
#000012
– مناطق ازالة الشعر: الشمع السخن بيكون مثالي جدا للشعر الخشن زي الساقين والصدر وشعر العانة ، من ناحية تانية الشمع البارد بيشتغل بشكل افضل على ازالة الشعر الرقيق في المناطق الحساسة ، زي اللي موجودة في منطقة البكيني, تحت الابطين, الفخدين ومنطقة الوجه بالكامل يعتبر الشمع البارد مثالي جدا ومريح واقل الم نسبيا.
#000013
فوايد الشمع البارد:
#000014
الشمع البارد استعماله مريح وعملي ، وشرايح الشمع البارد متوفرة بسهولة في كل الصيدليات ومحلات السوبر ماركت وتقدري تعمليه في البيت بسهولة ومش محتاجة تروحي صالون او تعمليه عند متخصصة ، مش محتاجة حتى تشطفي المنطقة بالماية والصابون بعد ازالة الشعر بالشمع البارد لانه مش بيسيب اثر على الجلد ، كل اللي هتعمليه انك هتشيلي الشعر بكل سهولة وترطبي جلدك وهتبقي جاهزة.
#000015
يعتبر حل فعال وخالي من الالم لكل شعر الجسم غير المرغوب فيه ، مافيش خطر من حرق الجلد او جروح عرضية ، وشرايح الشمع البارد مفيدة كمان في ازالة الشعر من المناطق الحساسة زي الابطين, الصدر, ومنطقة البكيني.
#000017
– بيزيل الشعر الناعم:
#000018
لان الشمع البارد الطف على الجلد وبيكون من الاول موجود كمية معينة على الشرايح ، بالتالي مش هتستخدمي كمية مفرطة على منطقة الشعر ، وده هيخلي العملية كلها اكتر كفاءة واسهل من الشمع او النتف التقليدي.
#000019
ازالة الشعر بالشمع البارد بشكل متكرر ، واللي بيشتغل بشكل اساسي عن طريق ازالة بصيلات الشعر من الجذور ، ده بيقلل من تكرار نمو الشعر تحت الجلد وبيحافظ على بشرتك ناعمة.
#000021
بالظبط زي الشمع السخن ، الاستخدام المتكرر لشرايح الشمع البارد بيقلل من شدة اعادة نمو الشعر ، وبيخلي فيه فترات اطول بين جلسات ازالة الشعر بالشمع.
#000023
طريقة استخدام الشمع البارد:
#000024
على عكس الشمع السخن اللي بيحتاج تسخين الشمع لحوالي 45 درجة مئوية ، الشمع البارد هو عملية بسيطة ، كل اللي هتعمليه افركي شريحة الشمع بين ايديكي لمدة 10 ثواني لتدفئة الشمع ، بعدها اسحبي غطا الشمع ، والزقي الشريط على المنطقة ، واضغطي عليها بايدك ، وبعدها اسحبي الشريط عكس اتجاه نمو الشعر ، وتقدري تستخدمي شريحة الشمع اكتر من مرة (في نفس الجلسة) على مناطق مختلفة لحد ما تحسي انها بطلت تلزق غيريها بشريحة تانية لو احتاجتي.
#000025
الافضل قبل عملية ازالة الشعر ، قشري بشرتك وجففيها تماما قبل استخدام شرايح الشمع لضمان ان الشرايح تلزق على البشرة كويس والحصول على افضل نتايج وبشرة ناعمة.
#000026
على عكس الشمع السخن, الحلاقة, كريمات ازالة الشعر ، شرايح الشمع البارد مش هتبقى افضل حاجة على شعر الجسم الخشن الكثيف ، خصوصا اللي موجودة على الساقين وفي منطقة العانة ، ، وممكن تحتاجي انك تمري على المنطقة اكتر من مرة لازالة الشعر بالكامل ، وده ممكن يأدي لتهيج الجلد وتغير لونه ، ولكن مع ذلك مع شعر الجسم الناعم والسميك ، الشمع البارد يعتبر اختيار مثالي ومريح.
#000029
في حين ان الشمع السخن دقيق وبيزيل حتى الشعر القصير ، الشمع البارد مش بنفس الدقة ، ولازم الشعر يكون بطول 1/8 بوصة على الاقل عشان تقدري تشيليه بشرايح الشمع البارد.
#000031
– اتجنبيه اثناء الدورة الشهرية:
#000032
المناطق الحساسة بتكون اكتر حساسية في ايام الدورة الشهرية ، عشان كده مش بننصحك باستخدام شرايح الشمع البارد لازالة شعر منطقة البكيني اثناء الفترة دي ، لان ممكن يحصل تهيج واحمرار وحتى حبوب.
#000033
احتياطات عند ازالة الشعر بالشمع البارد:
#000034
– اتجنبي المعالجة الكيميائية:
#000035
لو عملتي اي علاج كيميائي للجلد ، زي التقشير الكيميائي ، او بتستخدمي الريتينول على البشرة ، لازم تستني كام يوم قبل ما تعملي ازالة للشعر بالشمع ، لان معروف ان العلاجات الكيميائية دي بتخلي البشرة حساسة اكتر ، واستخدام الشمع ممكن يأدي لتهيج الجلد ومشاكل جلدية تانية.
#000036
الشمع البارد من يسبب تهيج الجلد وظهور بثور وزيادة حساسية الجلد لاشعة الشمس لمدة كام يوم بعد جلسة ازالة الشعر ، وبالتالي استخدام واقي من الشمس ضروري جدا بعد جلسة ازالة الشعر بالشمع.
#000037
– تجنب مزيل العرق:
#000038
خلي في فترة راحة لمدة 24 ساعة بين الشمع البارد واستخدام مزيلات العرق او البرفيوم اللي بتحتوي على نسبة عالية من الكحول ، لان استخدامه فورا بعد ازالة الشعر بالشمع ممكن يأدي لتهيج الجلد او ظهور بثور واحمرار او حتى ظهور بقع غامقة بشكل دائم ، وده بينطبق بشكل خاص على منطقة الابطين والايدين.
#000039
– استخدمي زيت جوز الهند كمرطب:
#000040
زيت جوز الهند مشهور بتأثيره المهديء على البشرة ، واستخدام الزيت بعد الشمع البارد مش بس بيهدي الجلد ، ولكم كمان بيرطبه ، وده بيخلي بشرتك شكلها صحي.
#000041
كل اللي محتاجه تعرفيه عن طريقة التحليل الكهربائي لازالة الشعر الزائد نهائيا
#000042
موقع el3rosa ينشر مقالات حصرية لكل ما يهم العروسة من تجهيزات الافراح كل ما يخص الازياء و الموضة والمجوهرات اخبار عن الصحة وجمال العروسة اخر اخبار افراح المشاهير. وصفات للتخسيس.لمزيد من المتعة والترفيه يمكنكم زيارة مواقع شبكتنا الاخبارية:أخر أخبار الرياضة و كرة القدم و البث المباشر للمباريات موقع 442.News اخر اخبار التكنولوجيا و الهواتف الذكية و العملات الرقمية و الجيمز موقع Yellow أخر أخبار الفن و الكيبوب موقع 24 ساعة ترفيه أخبار العروسة جمال العروسة – العناية بالبشرة – العناية بالشعر – مكياج – ازياء وموضة – وصفات للتخسيس – وصفات زيادة الوزن – وصفات طبيعية – وصفات ازالة الشعر – تفسير الاحلام – حظك اليوم – صفات الابراج – وصفات للمطبخ وكل احتياجات العروسة – el3rosa أخبار المستلزمات الطبية و معامل التحاليل الطبية و تجهيز معامل التحاليل و انابيب تحضير البلازما – PRP – معلومات طبية موقع بست لاب أخر اخبار K-POP VIDEOS K-POP k-pop music – black pink – BTC بالانجليزية موقع K-POP News أخبار تطبيقات و العاب الاندرويد موقع Yakonta ل اصحاب المواقع اداة فحص السيو المجانية Free SEO TOOL خدمات انشاء المواقع حجز استضافة حجز دومين ارباح ادسنس ارباح يوتيوب تحقيق دخل من الانترنت و المدونات ElKenz Agency وكالة الكنز
#000043
إطلاق الهوية الجديدة لليوم الوطني السعودي 93 تحت شعار “نحلم ونحقق”
#000058
فيسبوكتويتريوتيوبانستقرام
#000062
حلول جذرية تخلص العروس من زيادة التعرق في فصل الصيف
#000068
المصورة السعودية “نوره محمد” لـ el3rosa: نصيحتي للعروسين.. العفوية ثم العفوية
#000069